CELEX: 52016PC0456
Language: hu
Date: 2016-07-12
Title: Javaslat A TANÁCS HATÁROZATA az energetikai infrastrukturális projektek energiaközösségi listájának létrehozására vonatkozó javaslatról

EURÓPAI BIZOTTSÁG
            Brüsszel, 2016.7.12.
            COM(2016) 456 final
            2016/0213(NLE)
            Javaslat
            A TANÁCS HATÁROZATA
            az energetikai infrastrukturális projektek energiaközösségi listájának létrehozására vonatkozó javaslatról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               Az Energiaközösség Miniszteri Tanácsa 2015. október 16-án határozatot
                  1
                fogadott el a transzeurópai energiaipari infrastruktúrára vonatkozó iránymutatásokról szóló 347/2013/EU európai parlamenti és tanácsi rendelet végrehajtásáról. Ezen intézkedés célja jogi keretet teremteni a kulcsfontosságú energetikai infrastrukturális projekteknek a szerződő felek közötti, valamint a szerződő felek és a tagállamok közötti prioritásának felállításához.
            
            
            
               Az Energiaközösség által elfogadott 347/2013/EU rendelet átfogó keretet teremt a szerződő felek engedélyezési, szabályozási és költségmegosztási eljárásainak egyszerűsítéséhez. Egy miniszteri tanácsi határozatot is előír, azzal a céllal, hogy – bizonyos feltételeknek megfelelve – az Energiaközösségről szóló szerződés III. címe szerint létrehozza a kiemelt infrastrukturális projektek (úgynevezett energiaközösségi érdekű projektek, PECI) listáját. A rendelet főbb rendelkezéseinek végleges átültetésére és a PECI-lista létrehozására vonatkozó határidő 2016. december 31.
            
            
            
               A projekteknek az e határozat 2. mellékletében szereplő listáját a projektgazdák nyújtották be, és azt az Energiaközösség titkársága
                  2
                továbbította nyilvános konzultáció céljára. A listát most – a rendelet értelmében – az Energiaközösség intézményei vizsgálják. A Bizottság tájékoztatja a Tanácsot e folyamat minden fejleményéről. A Bizottság a 2016. október 14-én Szarajevóban tartandó Miniszteri Tanács előkészületeinek folyamán javaslatot fog tenni az Európai Uniónak az energiaközösségi érdekű projektek listáját jóváhagyó miniszteri tanácsi határozattal kapcsolatos végleges álláspontjára vonatkozóan.
            
            
            
               A 347/2013/EU rendelet megteremti a rendelet rendelkezéseinek a közös érdekű projektekre (PMI) történő alkalmazásának lehetőségét is. Ezek olyan projektek, amelyek két szomszédos állam (az egyik oldalon szerződő fél, a másik oldalon tagállam) hasznára válnak, de nem minősülnek energiaközösségi érdekű projektnek. Ezzel egy időben az érintett szerződő felek és egy érintett tagállam támogatják ezeket a projekteket. Az ilyen projektekre, valamint az energiaközösségi érdekű projektekre vonatkozó, jogilag kötelező érvényű határozati javaslatra tekintettel a Bizottság javasolja, hogy az Európai Unió nyújtson be arra irányuló javaslatot az Energiaközösség Miniszteri Tanácsának, hogy az ajánlást adjon ki a politikai lendületet megadásához, és tegyen meg minden szükséges szabályozói intézkedést a közös érdekű projektek megvalósításának előmozdítására. 
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               A 347/2013/EU rendelet végrehajtásáról szóló miniszteri tanácsi határozat
                  3
                7. cikke (5) bekezdésének a) pontja alapján a Miniszteri Tanács az Energiaközösségről szóló szerződés III. címe szerinti határozat által létrehozza az energiaközösségi érdekű projektek listáját. 
            
            
            
               Az Energiaközösségről szóló szerződés 82. cikke alapján a Miniszteri Tanács valamely fél vagy a titkárság javaslatára a III. cím szerinti intézkedéseket hozhat. A Bizottság egy ilyen javaslat benyújtását javasolja az Energiaközösség Miniszteri Tanácsának az Európai Unió nevében.
            
            
            
               Az Európai Unió működéséről szóló szerződés 218. cikkének (9) bekezdése értelmében és az Energiaközösséget létrehozó szerződés Európai Közösség általi megkötéséről szóló, 2006. május 29-i 2006/500/EK tanácsi határozattal összhangban a Miniszteri Tanács döntésével kapcsolatban uniós álláspontot szükséges kialakítani. 
            
            
            
               Az Energiaközösségről szóló szerződés 76. cikke értelmében a Miniszteri Tanács ajánlása jogilag nem kötelező érvényű, így az EUMSZ 218. cikke (9) bekezdésének hatályán kívül esik. Az ajánlás szövegét – tájékoztató jelleggel – e határozat melléklete tartalmazza. 
            
            
            
               A Miniszteri Tanács eljárásait szabályozó eljárási aktus
                  4
                előírja, hogy a dokumentumokat a Miniszteri Tanács ülése előtt két hónappal, vagyis 2016. augusztus 13-ig kell benyújtani. 
            
         
         
            
               3.KONZULTÁCIÓ AZ ÉRDEKELT FELEKKEL
            
            
               Mint azt az elfogadott rendelet rendelkezései megkövetelik, két munkacsoport jött létre a PECI-lista előkészítésének céljával. A projektgazdák által benyújtott projekteket az Energiaközösség titkársága 2016. május 2-án nyilvános konzultációra bocsátotta. A 2016-os év folyamán a projekteket értékelték abból a szempontból, hogy mennyire felelnek meg a PECI és PMI státuszra vonatkozó kiválasztási kritériumoknak. Minden projektet költség-haszon elemzésnek vetettek alá, amely a projektek rangsorolását eredményezte egy olyan pontszám alapján, amely azt fejezi ki, hogy a projektek mennyire teljesítik a követelményeket. A folyamat végén – várhatóan 2016 szeptemberének végén – a munkacsoportok a PECI-lista konszenzuson alapuló előzetes tervezetét nyújtják be a döntéshozó testületnek, vagyis az Energiaközösség magas szintű állandó munkacsoportjának (PHLG). Az Energiaközösség szabályozó testületének kedvező véleményét követően a végleges előzetes PECI-lista elfogadását felveszik a döntéshozó szerv 2016. október 13-i ülésének napirendjére. Az Energiaközösség végleges listáját – határozat céljából – 2016. október 14-én továbbítják a Miniszteri Tanácsnak. 
            
            
               4.KÖLTSÉGVETÉSI VONZATOK
            
            
               Tárgytalan.
            
            
               2016/0213 (NLE)
            
            
               Javaslat
            
            
               A TANÁCS HATÁROZATA
            
            
               az energetikai infrastrukturális projektek energiaközösségi listájának létrehozására vonatkozó javaslatról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 194. cikkére és 218. cikke (9) bekezdésére,
            
            
               tekintettel az Energiaközösséget létrehozó szerződés Európai Közösség általi megkötéséről szóló, 2006. május 29-i 2006/500/EK tanácsi határozatra
                  5
               , és különösen annak 4. és 5. cikkére,
            
            
               tekintettel az Európai Bizottság javaslatára,
            
            
               mivel:
            
            
               (1)az Energiaközösség Miniszteri Tanácsának a transzeurópai energiaipari infrastruktúrára vonatkozó iránymutatásokról szóló 347/2013/EU európai parlamenti és tanácsi rendelet végrehajtásáról szóló határozata
                  6
                meghatároz egy eljárást az energiaközösségi érdekű projektek listájának létrehozására, és megteremti a rendelet rendelkezéseinek a közös érdekű projektekre – önkéntes alapon – történő alkalmazásának lehetőségét is.
            
            
               (2)Az Európai Uniónak az Energiaközösségről szóló szerződés III. címének 82. cikke alapján javaslatot kell tennie egy ilyen lista létrehozására.
            
            
               (3)Az előző preambulumbekezdésben említett javaslat mellékletét, amely a projektek végleges listáját tartalmazza, csak egy későbbi időpontban lehet összeállítani, amikor az egyes javasolt projektek értékelése befejeződött. E határozatnak ezért fel kell sorolni az összes olyan projektet, amelyek közül a Bizottság később kiválaszthatja a listára felveendőket. 
            
            
               ELFOGADTA EZT A HATÁROZATOT: 
            
            
               1. cikk
            
            
               Az Energiaközösség Miniszteri Tanácsának az energiaközösségi érdekű projektek listáját létrehozó határozatának szövegére vonatkozó európai uniós javaslatot e határozat 1. melléklete tartalmazza.
            
            
               2. cikk
            
         
         
            
            
               Az 1. cikkben említett javaslat mellékletét az e határozat 2. mellékletében felsorolt projektekből kell összeállítani. A 2. melléklet tartalmazza az Energiaközösség Miniszteri Tanácsának a transzeurópai energiaipari infrastruktúrára vonatkozó iránymutatásokról szóló 347/2013/EU rendelet végrehajtásáról szóló 2015/09/MC-EnC határozata által meghatározott értékelés, valamint végleges határozat céljára benyújtott projektek listáját. 
            
            
               Az Európai Unió nevében a Bizottság támogathatja bármely, a 2. mellékletben szereplő projekt felvételét a végleges listára, feltéve, hogy az megfelel a 2015/09/MC-EnC miniszteri tanácsi határozat feltételeinek. A projekteket csak a 2. mellékletben felsoroltak közül lehet kiválasztani. 
            
            
            
            
               3. cikk
            
            
               Ez a határozat az elfogadásának napján lép hatályba.
            
            
               4. cikk
            
            
               Ennek a határozatnak a Bizottság a címzettje.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  D/2015/09/MC-EnC
               
               
                  
                     (2)
                  https://www.energy-community.org/portal/page/portal/ENC_HOME/SECRETARIAT/Consultation/2016_PROJECTS
               
               
                  
                     (3)
                  D/2015/09/MC-EnC
               
               
                  
                     (4)
                  2006/01/MC-EnC eljárási aktus, az Energiaközösség Miniszteri Tanácsának eljárási szabályzata
               
               
                  
                     (5)
                  HL L 198., 2006.7.20., 15. o.
               
               
                  
                     (6)
                  D/2015/09/MC-EnC
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2016.7.12.
            COM(2016) 456 final
            MELLÉKLET
            a következőhöz:
            JavaslatA Tanács határozata
            az energetikai infrastrukturális projektek energiaközösségi listájának létrehozására vonatkozó javaslatról
            
               
         
         
            
               MELLÉKLET
            
            
               a következőhöz:
            
            
               Javaslat
                  A Tanács határozata
            
            
               az energetikai infrastrukturális projektek energiaközösségi listájának létrehozására vonatkozó javaslatról
            
            
            
               INDOKOLÁS 
            
            
            
            
               1. Bevezetés
            
            
            
               Az Energiaközösség Miniszteri Tanácsa 2015. október 16-án határozatot
                  1
                fogadott el a transzeurópai energiaipari infrastruktúrára vonatkozó iránymutatásokról szóló 347/2013/EU európai parlamenti és tanácsi rendelet végrehajtásáról. Ezen intézkedés célja jogi keretet teremteni a kulcsfontosságú energetikai infrastrukturális projekteknek a szerződő felek közötti, valamint a szerződő felek és a tagállamok közötti prioritásának felállításához.
            
            
            
               Az Energiaközösség által elfogadott 347/2013/EU rendelet átfogó keretet teremt a szerződő felek engedélyezési, szabályozási és költségmegosztási eljárásainak egyszerűsítéséhez. Egy miniszteri tanácsi határozatot is előír, azzal a céllal, hogy – bizonyos feltételeknek megfelelve – az Energiaközösségről szóló szerződés III. címe szerint létrehozza a kiemelt infrastrukturális projektek (úgynevezett energiaközösségi érdekű projektek, PECI) listáját. A rendelet főbb rendelkezéseinek végleges átültetésére és a PECI-lista létrehozására vonatkozó határidő 2016. december 31. 
            
            
            
               Mint azt az Energiaközösségben elfogadott 347/2013/EU rendelet rendelkezései előírják, két munkacsoport jött létre a PECI-lista előkészítésének céljával. A projektgazdák által benyújtott projektekről egyeztetésre került sor az Energiaközösség titkársága által 2016. május 2-án indított nyilvános konzultáció során. A 2016-os év folyamán a projekteket értékelték abból a szempontból, hogy mennyire felelnek meg a PECI státusz kiválasztási követelményeinek. Minden projektet költség-haszon elemzésnek vetettek alá, amely a projektek rangsorolását eredményezte egy olyan pontszám alapján, amely azt fejezi ki, hogy a projektek mennyire teljesítik a követelményeket. Az eljárás végén a konszenzuson alapuló előzetes PECI-lista tervezetét benyújtják a döntéshozó testületnek, vagyis az Energiaközösség magas szintű állandó munkacsoportjának (PHLG). Az Energiaközösség szabályozó testületének kedvező véleményét követően a döntéshozó szervnek el kell fogadnia a végleges előzetes PECI-listát. 
            
            
            
               A projektek listáját tartalmazó mellékletet a fent leírt döntéshozatali eljárás során állítják össze. 
            
            
            
               2. A javaslat jogalapja
            
         
         
            
            
               Az Energiaközösségről szóló szerződés (továbbiakban: a szerződés) 82. cikke alapján a Miniszteri Tanács valamely fél vagy a titkárság javaslatára hozhat a III. cím szerinti intézkedéseket. A Bizottság az Európai Unió nevében benyújtott egy ilyen javaslatot az Energiaközösség Miniszteri Tanácsának.
            
            
            
               A határozat 7. cikke (5) bekezdésének a) pontja alapján a Miniszteri Tanács az energiaközösségi érdekű projektek listáját a szerződés III. címe szerinti határozat által hozza létre. 
            
            
            
            
               
            
               Az Európai Unió javaslata:
            
            
            
               AZ ENERGIAKÖZÖSSÉG MINISZTERI TANÁCSÁNAK
               HATÁROZATA
            
            
               az energiaközösségi érdekű projektek listájának („energiaközösségi lista”) létrehozásáról
            
            
            
               AZ ENERGIAKÖZÖSSÉG MINISZTERI TANÁCSA,
            
            
            
               tekintettel az Energiaközösséget létrehozó szerződésre (a továbbiakban: a Szerződés) és különösen annak 2., 26., 27. és 82. cikkére,
            
            
            
               tekintettel az Energiaközösség által elfogadott, az Energiaközösség Miniszteri Tanácsának a transzeurópai energiaipari infrastruktúrára vonatkozó iránymutatásokról szóló 347/2013/EU európai parlamenti és tanácsi rendelet végrehajtásáról szóló D/2015/09/MC-EnC határozatára és különösen az említett rendelet 3. cikkének (4) bekezdésére,
            
            
            
               tekintettel az Európai Unió javaslatára,
            
            
         
         
            
               mivel:
            
            
            
               1.
                     Az Energiaközösség Miniszteri Tanácsa 2015. október 16-án határozatot
                  2
                fogadott el a transzeurópai energiaipari infrastruktúrára vonatkozó iránymutatásokról szóló 347/2013/EU európai parlamenti és tanácsi rendelet végrehajtásáról.
            
            
            
               2.
                     A Szerződés 82. cikke alapján az intézkedéseket egy részes fél vagy a titkárság javasolja.
            
            
            
               3.
                     Az energiaközösségi érdekű projektek (PECI) listájára való felvételre javasolt projekteket értékelték a munkacsoportok, és azok teljesítik a rendeletben megfogalmazott feltételeket.
            
            
            
               4.
                     Az energiaközösségi érdekű projektek előzetes listáját a munkacsoportok technikai szintű ülésein elfogadták. Az Energiaközösség szabályozó testületének (ECRB) az értékelési kritériumok és a költség-haszon elemzés következetes alkalmazására vonatkozó kedvező véleményét követően az Energiaközösség magas szintű állandó munkacsoportja (PHLG) 2016 [XXXX]-i, [XX]. ülésén megvitatta és elfogadta az előzetes listát, és a PHLG, ez ügyben döntéshozó szervként eljárva véglegesítette és elfogadta ezt a határozatot.
            
            
            
               5.
                     Az Energiaközösség listájára történő felvételre javasolt projektekről egyeztetések zajlottak az érintett érdekelt feleket képviselő szervezetekkel, többek között az energiatermelőkkel, az elosztórendszer-üzemeltetőkkel, a beszállítókkal, a fogyasztókkal és a környezetvédelmi szervezetekkel.
            
            
            
               6.
                     A PECI-listára való felvétel nem érinti a vonatkozó környezeti hatásvizsgálat eredményét és az engedélyezési eljárás kimenetelét. Az elfogadott rendelet 5. cikke (8) bekezdésének értelmében, amennyiben valamely projekt nem felel meg az Energiaközösség jogszabályainak, az eltávolítható az energiaközösségi listáról. Az energiaközösségi érdekű projektek végrehajtását, beleértve az energiaközösségi szabályozásnak való megfelelésüket, az említett rendelet 5. cikke alapján nyomon kell követni.
            
            
            
               7.
                     Az elfogadott rendelet 3. cikke (4) bekezdésének második albekezdése értelmében kétévente új energiaközösségi lista összeállítására kerül sor a Szerződés III. címe szerinti határozat által.
            
            
            
            
               ELFOGADTA EZT A HATÁROZATOT: 
            
            
            
         
         
            
               1. cikk
            
            
               Az energiaközösségi érdekű projektek elfogadott listáját e határozat melléklete tartalmazza.
            
            
            
               2. cikk
            
            
            
            
               Ez a határozat az elfogadásának napján lép hatályba.
            
            
            
               E határozat címzettjei a csatlakozó felek, az Egyesült Nemzetek Ideiglenes Koszovói Közigazgatási Missziója, valamint az Energiaközösségről szóló szerződés 27. cikkében említett tagállamok. 
            
            
            
            
            
            
               Kelt…, 2016.
            
            
            
                  
                     
                     
                     
                     
                     
                     
                     a Miniszteri Tanács részéről
            
            
                  
                     
                     
                     
                     
                     
                     
                     az elnök
            
            
               
         
         
            
                  
                     (1)
                  D/2015/09/MC-EnC
               
               
                  
                     (2)
                  D/2009/2015/MC-EnC határozat
               
            
      
    ---documentbreak--- NA ---documentbreak--- 
      
         
               EURÓPAI BIZOTTSÁG
            Brüsszel, 2016.7.12.
            COM(2016) 456 final
            MELLÉKLET
            a következőhöz:
            JavaslatA Tanács határozata
            az energetikai infrastrukturális projektek energiaközösségi listájának létrehozására vonatkozó javaslatról
            
               
         
         
            
               MELLÉKLET
            
            
               a következőhöz:
            
            
               Javaslat
                  A Tanács határozata
            
            
               az energetikai infrastrukturális projektek energiaközösségi listájának létrehozására vonatkozó javaslatról
            
            
            
               Az Energiaközösség Miniszteri Tanácsának a transzeurópai energiaipari infrastruktúrára vonatkozó iránymutatásokról szóló 347/2013/EU rendelet végrehajtásáról szóló 2015/09/MC-EnC határozata szerint a projektgazdák által benyújtott projektek listája
            
            
            
               FÖLDGÁZ (17 projekt): 
            
            
            
               Energiaközösségi érdekű projektek (PECI)
            
            
            
               – A Macedónia Volt Jugoszláv Köztársaságot Koszovóval*
                  1
               , Albániával és Szerbiával összekötő gázvezeték 
            
            
               – A Macedónia Volt Jugoszláv Köztársaság – albán határ gázvezeték-infrastruktúra 
            
            
               – A Szerbia – Macedónia Volt Jugoszláv Köztársaság gázvezeték-összeköttetés, a Szerbia területére eső szakasz 
            
            
               – A Szerbia – Montenegró (beleértve Koszovót*
                  2
                is) gázvezeték-összeköttetés, a Nis (Doljevac) – Pristina szakasz 
            
            
               – Az Albánia–Koszovó*
                  3
                gázvezeték (ALKOGAP)
            
            
               – A Szerbia – Bulgária összekötő gázvezeték, a Szerbia területére eső szakasz (az egész összeköttetés PCI státuszú)*
                  4
                
            
            
               – A TESLA-projekt* Macedónia Volt Jugoszláv Köztársaságba eső része 
            
            
         
         
            
               Közös érdekű projektek (PMI) 
            
            
            
               – A Bosznia-Hercegovina – Horvátország összekötő gázvezeték (Slobodnica–Bosanski Brod–Zenica)
            
            
               – A Bosznia-Hercegovina – Horvátország összekötő gázvezeték (Licka Jesenica–Trzac–Bosanska Krupa)
            
            
               – A Bosznia-Hercegovina – Horvátország összekötő gázvezeték (Zagvozd–Posusje–Novi Travnik/ Ploce–Mostar–Sarajevo)
            
            
               – A Macedónia Volt Jugoszláv Köztársaságot Bulgáriával és Görögországgal összekötő vezeték
            
            
               – A Szerbia–Románia rendszerösszekötő vezeték – szerb szakasz
            
            
               – A Szerbia–Horvátország rendszerösszekötő vezeték – szerb szakasz
            
            
               – A Lengyelország–Ukrajna rendszerösszekötő vezeték
            
            
               – A Magyarország és Ukrajna között nem megszakítható kapacitást létrehozó rendszerösszekötő vezeték
            
            
               – Ión–adriai gázvezeték (IAP)
            
            
               – EAGLE LNG és csővezeték
            
            
            
               VILLAMOS ENERGIA (12 projekt):
            
            
            
               Energiaközösségi érdekű projektek (PECI) 
            
            
            
               – Transzbalkán folyosó – 1. fázis (Románia, Szerbia, Montenegró, Bosznia-Hercegovina)*
            
            
               – Transzbalkán folyosó – 2. fázis, 400 kV felsővezeték, Bajina Basta–Kraljevo 3 (Szerbia)
            
            
               – Transzbalkán villamosenergia-folyosó – montenegrói hálózati szakasz
            
         
         
            
               – 400 kV felsővezetéki rendszerösszekötő, Bitola (Macedónia Volt Jugoszláv Köztársaság)–Elbasan (AL) 
            
            
               – 400 kV felsővezetéki rendszerösszekötő, Szkopje 5 (Macedónia Volt Jugoszláv Köztársaság) – Új koszovói hőerőmű (KS)
            
            
            
               Közös érdekű projektek (PMI) 
            
            
            
               – Banja Luka (BA) és Lika (HR) közötti rendszerösszekötő belső kisegítő létesítményekkel
            
            
               – Balti (MD) és Suceava (RO) közötti rendszerösszekötő 
            
            
               – Egyenáramú betét a 400 kV felsővezetéken, Vulcanesti (MD) Isaccea (RO) és új felsővezeték (MD)
            
            
               – 400 kV felsővezetéki rendszerösszekötő Straseni (MD) és Iasi (RO) között, egyenáramú betéttel Straseniben (MD)
            
            
               – Aszinkron rendszerösszekötő az ENTSO-E rendszerek és az ukrán villamosenergia-hálózat között 750 kV felsővezetéken, Khmelnytska atomerőmű (UA) – Rzeszow (PL), nagyfeszültségű egyenáramú rendszerrel
            
            
               – Rendszerösszekötő helyreállítása, 400 kV felsővezeték, Mukacheve (UA) – V.Kapusany (SK)
            
            
               – Rendszerösszekötő helyreállítása, 750 kV felsővezeték, Pivdennoukrainska atomerőmű (UA) – Isaccea (RO), valamint a 400 kV felsővezeték modernizálása, Primorska (UA) – Isaccea (RO)
            
            
               Intelligens villamosenergia-hálózatokkal kapcsolatos projektek (2 projekt)
            
            
               – Hálózati veszteségek csökkentése (Macedónia Volt Jugoszláv Köztársaság)
            
            
               – Koszovói* intelligens fogyasztásmérő projekt
            
            
               – Felhasználóoldali válasz, energiatárolás és elosztott energiaforrások a Szerb Köztársaság energiarendszerének optimalizálásához
            
            
               OLAJ (1 projekt):
            
            
               – A Brody–Adamowo olajvezeték építése
            
         
         
            
                  
                     (1)
                  Ez a megnevezés nem érinti a jogállással kapcsolatos álláspontokat, továbbá összhangban van az ENSZ BT 1244. határozatával és a Nemzetközi Bíróságnak a koszovói függetlenségi nyilatkozatról szóló véleményével
               
               
                  
                     (2)
                  Lásd az előző lábjegyzetet.
               
               
                  
                     (3)
                  Lásd az előző lábjegyzetet.
               
               
                  
                     (4)
                  A „*”-gal jelölt projektek az Európai Unióban közös érdekű projekt (PCI) státuszt élveznek.